
Δευτέρα, 14 Σεπτεμβρίου 2026

ΔΕΛΤΙΟ ΤΥΠΟΥ

Θάνατος λουομένου στο Κιάτο – Θάνατος γυναίκας στην Αίγινα – Θάνατος άνδρα στον Άγιο Νικόλαο Λασιθίου – Απαγόρευση απόπλου Ι/Φ σκάφους στην Καλαμάτα – Αδυναμία προσέγγισης Ε/Γ-Ο/Γ πλοίου στη Σκόπελο και στη Γλώσσα – Πτώση οχήματος χωρίς επιβαίνοντες στη θάλασσα στη Ναύπακτο – Διακομιδές ασθενών

	

[bookmark: _GoBack]Τις απογευματινές ώρες χθες, ενημερώθηκε η Λιμενική Αρχή του Κιάτου για την ύπαρξη 79χρονου ημεδαπού, χωρίς τις αισθήσεις του στη θαλάσσια περιοχή Ξυλόκαστρου Κορινθίας. Αμέσως, στελέχη της οικείας Λιμενικής αρχής μετέβησαν στο σημείο, όπου διαπιστώθηκε ότι 79χρονος ημεδαπός είχε ανασυρθεί στην ακτή, χωρίς τις αισθήσεις του. Ο άνδρας παρελήφθη από ασθενοφόρο όχημα του ΕΚΑΒ και μεταφέρθηκε στο Κέντρο Υγείας Ξυλοκάστρου, όπου διαπιστώθηκε ο θάνατός του. Από το Δ΄ Λιμενικό Τμήμα Κιάτου του Κεντρικό Λιμεναρχείου Κορίνθου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πελοποννήσου. 

*****
Τις μεσημβρινές ώρες χθες, ενημερώθηκε η Λιμενική Αρχή της Αίγινας για την ύπαρξη μίας 65χρονης ημεδαπής, η οποία εντοπίστηκε χωρίς τις αισθήσεις της στην παραλία «ΚΛΗΜΑ-ΚΛΕΙΔΙ» της Αίγινας. Αμέσως ενημερώθηκε το Κ.Υ. Αίγινα για την αποστολή ασθενοφόρου, ενώ παράλληλα στελέχη της οικείας Λιμενικής αρχής μετέβησαν στο σημείο, όπου διαπίστωσαν ότι στην 65χρονη παρέχονταν οι πρώτες βοήθειες και πραγματοποιούνταν προσπάθειες καρδιοαναπνευστικής αναζωογόνησης με χρήση ιδιωτικού απινιδωτή από λουόμενους. Στη συνέχεια, η 65χρονη παρελήφθη από ασθενοφόρο όχημα και μεταφέρθηκε στο Κέντρο Υγείας Αίγινας, όπου διαπιστώθηκε ο θάνατός της. Από το Λιμεναρχείο Αίγινας που διενεργεί την προανάκριση, παραγγέλθηκε η διενέργεια νεκροψίας - νεκτροτομής. 

*****
Τις βραδινές ώρες χθες, ενημερώθηκε η Λιμενική Αρχή του Αγίου Νικολάου, για τον εντοπισμό 68χρονου αλλοδαπού (υπηκόου Βελγίου) χωρίς τις αισθήσεις του, τις μεσημβρινές ώρες χθες επί τις Χερσαίας Ζώνης Λιμένα, επί της οδού Ιωσήφ Κουνδούρου. Ο 68χρονος διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Αγίου Νικολάου, για παροχή των πρώτων βοηθειών, όπου στη συνέχεια διαπιστώθηκε ο θάνατός του. Από το Λιμεναρχείο Αγίου Νικολάου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Ηρακλείου. 

*****
Τις μεσημβρινές ώρες χθες, ενημερώθηκε η Λιμενική Αρχή της Καλαμάτας από το από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. για ακυβερνησία ενός ιστιοφόρου σκάφους (Ι/Φ) σημαίας Ολλανδίας, λόγω μηχανικής βλάβης και αδυναμίας χρήσης ιστίων, με τρεις αλλοδαπούς (υπήκοοι Ολλανδίας) επιβαίνοντες, στη θαλάσσια περιοχή του Μεσσηνιακού κόλπου. Το Ι/Φ κατέπλευσε με ασφάλεια, με τη συνδρομή του επαγγελματικού σκάφους «ΑΦΡΟΔΙΤΗ» Τ.Κ. 575 και συνοδεία Περιπολικού σκάφους Λ.Σ. – ΕΛ.ΑΚΤ. (ΠΛΣ), στο λιμάνι της Καλαμάτας, με τους επιβαίνοντές του καλά στην υγεία τους. Από το Κεντρικό Λιμεναρχείο Καλαμάτας, απαγορεύτηκε ο απόπλους του Ι/Φ σκάφους, μέχρι την προσκόμιση σχετικού βεβαιωτικού αξιοπλοΐας από τον αρμόδιο νηογνώμονα, ενώ από το συμβάν δεν προκλήθηκε θαλάσσια ρύπανση.

*****
Τις απογευματινές ώρες σήμερα, ενημερώθηκε η Λιμενική Αρχή της Σκοπέλου για την αδυναμία προσέγγισης του επιβατηγού-οχηματαγωγού-ταχύπλοου (Ε/Γ-Ο/Γ-Τ/Χ) πλοίου «ΣΠΗΝΤΡΑΝΝΕΡ ΤΖΕΤ ΙΙ» Ν.Π. 12846 στους λιμένες της Σκοπέλου και της Γλώσσας, λόγω των δυσμενών καιρικών συνθηκών που επικρατούσαν στην περιοχή. Συνεπώς, το πλοίο κατέπλευσε ασφαλώς στο λιμάνι του Αγνώντα όπου αποβιβάστηκαν 198 επιβάτες, 28 Ι.Χ.Ε. οχήματα και 2 Δ/Κ, ενώ επιβιβάστηκαν 262 επιβάτες, 49 Ι.Χ.Ε. οχήματα, 2 λεωφορεία και 12 Δ/Κ, εξυπηρετώντας την επιβατική κίνηση των λιμένων που δεν προσέγγισε Στη συνέχεια, το δρομολόγιο εκτελέστηκε κανονικά προς όλους τους προορισμούς.

*****
Τις μεσημβρινές ώρες χθες, ενημερώθηκε η Λιμενική Αρχή της Ναυπάκτου, για την πτώση ενός Ι.Χ.Ε. οχήματος στη θαλάσσια περιοχή «ΚΑΤΩ ΒΑΣΙΛΙΚΗ» Ναυπακτίας. Αμέσως, στο σημείο μετέβησαν στελέχη της Λιμενικής Αρχής Ναυπάκτου, τα οποία εντόπισαν το όχημα εντός της θάλασσας, χωρίς επιβαίνοντες. Στη συνέχεια, το Ι.Χ.Ε. ανελκύσθηκε με τη συνδρομή γερανοφόρου οχήματος. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. Προανάκριση διενεργείται από το Α’ Λιμενικό Τμήμα Ναυπάκτου του Λιμεναρχείου Μεσολογγίου. 

*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής, πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-61χρονου, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛ.ΑΚΤ.,
-30χρονης, από το λιμάνι της Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73, 
-55χρονου, από το λιμάνι της Σκιάθου στο λιμάνι του Βόλου, με το Ι/Δ-Α/Ψ «ΑΘΩΣ» Ν. Σπετσών 323 ,
-51χρονου, από το λιμάνι της Δονούσας στο λιμάνι της Νάξου, με το Ε/Γ-Δ/Ρ «ΚΥΡΙΑΡΧΟΣ ΙΙΙ» Ν. Νάξου 62, 
-54χρονου, από το λιμάνι της Κύθνου στο λιμάνι του Λαυρίου, με Περιπολικό σκάφος Λ.Σ.-ΕΛ.ΑΚΤ. και 
-28χρονου, από το λιμάνι της Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73.

